Bivona

Bivona (o Vivona nta àutri parrati siciliani) è un cumuni talianu di 4.225 abbitanti dâ pruvincia di Girgenti ntâ Sicilia.

S'attrova a 64 chilòmitri dû capulocu, a 503 metri ncapu lu liveddu dû mari. È famusu pi la pruduzzioni di pèrsichi.

 Sucitati 

 Tradizzioni riliggiusi 

Bivona havi sempri statu un paisi assai ligatu ê propi tradizzioni, spiciarmenti chiddi riliggiusi. A unuri dû veru, abbasta nutari li cresi spartuti n tuttu lu turritoriu bivunisi, li quali, cunzidirannu l'abbitanti medi dû paisi, e la ristritta stinnuta dâ citadina, sunnu nummarusi e supiriuri â media. Duranti tuttu un annu sulari, l'avvinimenti riliggiusi ca cuinvòrginu la pupulazzioni lucali sunnu li siquenti:

 San Giuseppi, 18 di marzu.
 Madonna "di l'Ogliu", Pasquetta.
 Madonna "di la Sprescia", 30 di maiu.
 Corpus Domini, pinùrtima dumìnica di giugnu.
 San Vartulumeu, 24 di austu.
 Santa Rusalìa, 4 di sittèmmiru.
 San Franciscu d'Assisi, 4 di uttùviru.

 Cultura 
 Abbinimenti 
 Sagra dâ Persica 
La festa cchiù mpurtanti di l'astati vivunisi è la Sagra della Pesca, ca veni urganizzata di lu Cumuni nta la secunna mitati d'austu, e rapprisenta l'attrattiva cchiù granni di stu paisi nicareddu, spersu 'n menzu a li muntagni. Lu pèrsicu jancu bivunisi, nfatti, ortri a èssiri na squisitizza, si pò diri ca rapprisenta lu fruttu cchiù diffusu nta tutti li sarmi dî tirrena di Bivona. 

Lu 20 d'austu dû 2006 si fistiggiau la 21° edizzioni, e comu ogni annu la prisenza di nu granni òspiti (quasi sempri cantanti) attribbuìu spissuri a l'avvinimentu. Ntô 2006 fu Mariu Venuti, tuttavìa nta l'anni passati ci foru Silvia Salemi, Anna Oxa, Ivana Spagna, Eduardu Bennatu, Eduardu De Criscenzu, Franciscu Baccini e tanti àutri Big. Di quarchi annu, la manifistazzioni nun si cuncentra sulamenti nta un sulu jornu, ma s'artìcula n tri jurnati cunzicutivi, vennaridìa, sàbbatu, e duminìca (la jurnata finali nunchì chidda principali). Piculiaritati funnamintali di tutta la manifistazzioni è rapprisintata macari di li stands (àrea espusitiva) ca lu cumuni metti a dispusizzioni ntê vìi dû centru di Bivona pi la mustra di l'artiggianatu lucali e nun, e pi li cummircianti di prudutti agru-alimintari tìpici lucali e nun. Duranti la jurnata finali dâ Sagra, dî primi uri dâ mattina nzinu ô tardu pumiriggiu, è pussìbbili tastari gratuitamenti prudutti locali, sclusivamenti a basi di pèrsichi, tra cui li pèrsichi cu lu vinu russu e jancu, li crustati di marmillata di pèrsichi, e lu jilatu â pèrsica.

Sti tastati gratuiti sunnu dislucati n tutti li vìi dû centru citadinu, a lu nternu di particulari stands, adibbiti unicamenti â distribbuzzioni gratuita di prudutti a la pèrsica.

 Astati Bivunisa 

Cu Astati Bivunisa (Estate Bivonese) s'ìnnica lu nzemi di manifistazzioni culturali, musicali, e sportivi ca, cu cadenza pressuchì jurnatara, carattirìzzanu tutti li jurnati d'austu.
A anticipari sti manifistazzioni, c'è n'avvinimentu, assai sicutu dî bivunisi, ca teni occupati la maiuri parti dî carusi dû locu. 
Si sta parrannu dû sicutìssimu Turneu di Càuciu a 5 ca nta l'ùrtimi anni pigghiau la diniminazzioni di Turneu dî munti Sicani. Sta manifistazzioni, nata ntê primi anni uttanta, si svorgi ntâ secunna mitati di giugnettu, e funci di avvinimentu-traghittaturi nzinu ô nizziu dâ vera e propia Astati Bivunisa. left|thumb|220px|Chiazza San Giuvanni òspita lu turneu di Caucettu tutti li misi di giugnettu La biddizza di sta cumpitizzioni stà principarmenti ntâ "location" scigghiuta pi lu sò svurgimentu, rapprisintata dâ Chiazza principali dû paisi, zoè Chiazza San Giuvanni, la quali pi l'accasioni veni adiguata â manifistazzioni sportiva. La chiazza n chistioni, nfatti, cancia lu sò aspettu trasfurmànnusi nta na speci d'arena, datu ca lu nummarusu pùbbricu assisti ê gari, n parti commudamenti assintatu supra dui lunghìssimi vanchi di lignu (muntati "ad hoc" pi l'avvinimentu), ca custìanu, a nun cchiù di una dicina di cintìmitri, li dui lati dû campu, e n parti n pedi d'arreri li vanchi. Lu scinariu ca, quinni, si veni a criari è arquantu suggistivu, macari pirchì l'àuta qualitati dî squatri ca partècipanu a sta manifistazzioni, pi àutru tutarmenti finanziata dû cumuni di Bivona, hà rinnutu stu turneu unu dî cchiù cumpititivi di l'àutu girgintanu. Arriturnannu â vera e propia "Estate Bivonese", c'è a diri ca li tìpichi attivitati, pi lu cchiù sirali, ca vèninu urganizzati sunnu ricunnucìbbili a Rassegne Teatrali, Concerti Musicali, Serate di Cabaret, ecc....


 Note 

 Gallirìa fotogràfica 

 Liami di fora 
 Bivona On Line
 Unofficial Website
 Bivona.net
 Li Beni Curturali a Bivona